open-index/open-wikipedia-markdown huggingface dataset:
Vinkelavstand

**Vinkelavstand** (også *vinkelseparasjon*, *tilsynelatende avstand* eller *tilsynelatende separasjon*) er innen matematikken og naturvitenskapelige emner (inklusive astronomi og geofysikk) størrelsen på vinkelen mellom to retninger til to ulike objekter sett fra en observatør. Vinkelavstanden er dermed synonymt med selve vinkelen, men brukes ofte for å referere til den (ofte store eller økende) lineære avstanden mellom disse objektene, for eksempel to stjerner sett fra jorden.

## Måling
Ettersom vinkelavstanden (eller separasjonen) er konseptuelt identisk med en vinkel, måles de med samme enheter, for eksempel grader eller radianer. Til målingen brukes verktøy som et goniometer eller optiske instrumenter spesielt designet for å kunne rettes i veldefinerte retninger og måle den tilsvarende vinkelen (for eksempel teleskop).

## Beregning
For å beregne vinkelavstanden i buesekunder for flerstjernesystemer, eksoplaneter, objekter i solsystemet og andre astronomiske objekter brukes den halve storaksen uttrykt i AE delt på avstanden til stjernene uttrykt i parsec.

:\theta = \frac {a}{D} 

## Se også
* Gon
* Timevinkel
Euripus

* se Systematisk inndeling

***Euripus*** er en slekt av sommerfugler som tilhører gruppeng glanssommerfugler (Apaturinae) i den store familien flikvinger (Nymphalidae).

## Utseende
Store, kraftige sommerfugler, kontrastrikt fargede i svart og hvitt. Et slående trekk er at de har gule fasettøyne. De etterligner giftige monarksommerfugler i slekten kråkesommerfugler (*[[Euploea]]*), innen samme art kan man finne ulike morfer som etterligner ulike *Euploea*-arter.

## Utbredelse
Artene er utbredt i Sør- og Sørøst-Asia, fra India i vest til Sulawesi i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Apaturinae
*************** Slekten *Euripus* Doubleday, 1848
**************** *[[Euripus consimilis]]* (Westwood, 1850) 
**************** *[[Euripus nyctelius]]* (Doubleday, 1845)
**************** *[[Euripus robustus]]* Wallace, 1869

## Kilder
* Butterflies of Thailand, Malaysia and Borneo – *Euripus nyctelius* http://www.learnaboutbutterflies.com/Malaysia%20-%20Euripus%20nyctelius.htm
* Brower, A.V.Z. (2006) *Euripus* på *Tree of life* http://tolweb.org/Euripus/
* Markku Savela's Lepidoptera and some other life forms: Sjekkliste over artene. Hentet 28.12. 2011

## Eksterne lenker
*
Haumeas måner

**Haumeas måner** (Hiʻiaka og Namaka) er to måner som går i bane rundt dvergplaneten Haumea, i det ytre solsystemet. Disse små månene ble oppdaget i 2005 etter observasjoner av Haumea utført ved det store teleskopet ved Keck-observatoriet på Hawaii, og er oppkalt etter hawaiiske gudinner. Haumeas måner er uvanlige på flere måter. De antas å være en del av den utvidete kollisjonsfamilien, som ble dannet for flere milliarder år siden fra iserester etter et stort nedslag i Haumeas ismantel. Hiʻiaka, den største og ytterste månen, har store mengder rent vann på overflaten, noe som er sjelden blant Kupierbelte-objekter. Namaka, som har omtrent én tiendedel av masen, har en bane med overraskende dynamikk. Den er uvanlig eksentrisk og synes å være sterkt påvirket av den større månen.

## Referanser
Bjørn Lie-Hansen

**Bjørn Ole Andreas Lie-Hansen** (født 26. mars 1937 i Oslo, død 16. juni 2018 i Halden) var en norsk operasanger.

Han utdannet seg både i sang og teater, blant annet med Oskar Raaum, i Oslo, professor Clemens Glittenberg i Köln og professor Kaiser-Breme i Essen og Bayreuth og ved Statens Teaterskole.

Han var bass-solist og debuterte i 1962 ved Den Norske Opera som Masetto i Don Giovanni. Han gjestet Stockholms-operaen 1967 og 1977 og var ansatt ved Stora Teatern i Göteborg 1963-65 og Rogaland Teater 1967-70. Han var ansatt ved Den Norske Opera 1970-1989.Sammen med Oscar Raaum stiftet han Oslo Kammeropera i 1975 hvor han også ble iscenesetter. Mozart og Rossini ble grunnpilarene i hans repertoar.

Han gjorde mer enn 100 roller som sanger og skuespiller. Blant mange kjente roller sang han Mephisto i Faust, Leporello i Don Juan, Landgreven i Tannhäuser, Escamillo i Carmen, baron Zeta i Den Glade Enke, Rocco i Fidelio.

## Referanser
Drew Seeley

**Andrew Edgar «Drew» Seeley** (født 30. april 1982) er en canadisk skuespiller, musiker og danser. Han har spilt inn mange sanger for Walt Disney Company. 

## Referanser


## Eksterne lenker
* 
* 
*
Dobbelplanet

Innen astronomien er en **dobbeltplanet** eller **binærplanet** uformelle begrep brukt for å beskrive et binærsystem med to astronomiske objekter som hver for seg tilfredsstiller definisjonen av en planet og er tilstrekkelig nær hverandre til å ha betydelig gravitasjonell påvirkning på hverandre sammenlignet med effekten fra stjernen(e) de går i bane rundt. Per 2010 finnes det ingen offisielle klassifiserte dobbeltplaneter i solsystemet. En uoffisiell definisjon er at objektene går i bane rundt et felles gravitsjonssentrum, massefellespunkter, som ligger over deres overflater.

Tilsvarende er det også binærasteroider (også kjent som doble småplaneter), slik som 90 Antiope, og binære Kuiper-legemer som  og . Den europeiske romfartsorganisasjon har referert til jorden-månen-systemet som en slags dobbeltplanet. Den internasjonale astronomiske unions generalforsamling i 2006 vurderte et forslag om at Pluto og Charon skulle klassifiseres som en dobbeltplanet, men forslaget ble ikke vedtatt.

## Referanser




## Videre lesning
*  Detecting companions to extrasolar planets using mutual events, J. Cabrera, J. Schneider, 2007
Scott S. Sheppard

**Scott S. Sheppard** er en amerikansk astronom ved Department of Terrestrial Magnetism ved Carnegie Institution for Science. Han startet ved Institute for Astronomy ved University of Hawaii, og ble kreditert for oppdagelsen av en rekke små måner rundt Jupiter, Saturn, Uranus og Neptun. Han har også oppdaget den andre kjente Neptuntrojaneren, , så vel som flere Kuiper-legemer, kentaurer og jordnære objekter.

Blant de navngitte månene han har bidratt til oppdagelsen av er:
 
;Jupiter

*Themisto (2000), først oppdaget av Charles Kowal i 1975
*Harpalyke (2000)
*Praxidike (2000)
*Chaldene (2000)
*Isonoe (2000)
*Erinome (2000)
*Taygete (2000)
*Kalyke (2000)
*Megaclite (2000)
*Iocaste (2000)
*Euporie (2001)
*Orthosie (2001)
*Euanthe (2001)
*Thyone (2001)
*Hermippe (2001)
*Pasithee (2001)
*Aitne (2001)
*Eurydome (2001)
*Autonoe (2001)
*Sponde (2001)
*Kale (2001)
*Arche (2002)
*Eukelade (2003)
*Helike (2003)
*Aoede (2003)
*Hegemone (2003)
*Kallichore (2003)
*Cyllene (2003)
*Mneme (2003)
*Thelxinoe (2003)
*Carpo (2003)
*Kore (2003)

;Saturn

*Narvi (2003)
*Fornjot (2004)
*Farbauti (2004)
*Aegir (2004)
*Bebhionn (2004)
*Hati (2004)
*Bergelmir (2004)
*Fenrir (2004)
*Bestla (2004)
*Hyrrokkin (2004)
*Kari (2004)
*Loge (2006)
*Surtur (2006)
*Skoll (2006)
*Greip (2006)
*Jarnsaxa (2006)
*Tarqeq (2007)

;Uranus
*Margaret (2003)

;Neptun
*Psamathe (2003)

Han har også vært involvert i oppdagelsen av dvergplanetkandidater slik som 2010 EK139 og 2010 KZ39.

## Eksterne lenker
*
Thomas Locke

**Thomas Locke** (født 16. juni 1824 i Barnston, død 27. januar 1884) var en kanadisk bonde og en konservativ politisk figur som representerte Stanstead i den lovgivende forsamlingen i Quebec fra 1867 til 1875. Locke var en kaptein i den kanadiske militsen, og var ordfører i hjembyen Barnston i 1864 og 1865. I 1846 giftet han seg med Lydia E. Howard. Han døde i Barnston i januar 1884, 59 år gammel.

## Referanser


## Eksterne lenker
* Thomas Locke at Assemblée nationale du Québec
Sasakia

* se Systematisk inndeling

***Sasakia*** er en slekt av sommerfugler som tilhører gruppen glanssommerfugler (Apaturinae) i den store familien flikvinger (Nymphalidae).

## Utseende
Store (vingespenn 9-12 cetimeter), kraftige, blåskimrende sommerfugler med hvite flekker. Undersiden er grønnlig grå. Japansk keisersommerfugl (Sasakia charonda) er den største arten i Apaturinae.

## Levevis
Larvene lever på nesletre-arter (*Celtis* spp., hampfamilien). De er svært sterke flygere som gjerne holder seg oppe i trekronene, vingeslagene kan høres på noen meters avstand.

## Utbredelse
Slekten er utbredt i Kina, Vietnam og Japan.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Apaturinae
*************** Slekten *Sasakia* Moore, 1896
**************** japansk keisersommerfugl, *[[Sasakia charonda]]* (Hewitson, 1863)
**************** *[[Sasakia funebris]]* (Leech, 1891)
**************** ?*[[Sasakia pulcherrima]]* Chou & Li (usikker status)

## Kilder
* Brower, A.V.Z. (2006) *Sasakia* på *Tree of life* http://tolweb.org/Sasakia/
* Markku Savela's Lepidoptera and some other life forms: Sjekkliste over artene. Hentet 28.12. 2011

## Eksterne lenker
* 
* Bilder av ''Sasakia charonda''
Syverudbekken

**Syverudbekken** har utspring i Østensjøvannet (Ås) 90,4 meter over havet, og renner ned til Årungen 33 meter over havet. Daldraget hvor Syverudbekken renner er ravinert. Den nedre del av bekken er sterkt meandrerende gjennom tett og frodig vegetasjon, og det går en natursti ved denne delen av Syverudbekken. Det er rester av industriaktivitet ved Syverudfossen; mølle, sag og damanlegg (jfr. Sagstua like ved). Noe lenger opp i bekkeløpet lå Dylterud teglverk, som leverte teglstein til Ås kirke. Teglverket var i drift fram til 1860.
Øvre del av bekken, omtrent fra Bølstad bru, heter Bølstadbekken. 

Ved Bølstad krysser den gamle kongeveien mellom Nordby og Ås kirke. Rester av den gamle brua finnes, og er idag under rekonstruksjon for gang- og sykkeltrafikk. Nyere vei er lagt i en sving 150 meter lenger øst for å redusere stigningen. 

Nær bekken ved Bølstad ligger også et avfallsdeponi, samt en gjenbruksstasjon for Ås kommune. Sigevannet blir renset i et renseanlegg før utslipp til bekken.

## Se også
* Liste over elver i Akershus

## Referanser
Sankt Georgs seiersorden

**Sankt Georgs seiersorden** (georgisk: წმინდა გიორგის სახელობის გამარჯვების ორდენი) er en georgisk orden innstiftet 24. juni 2004 til belønning av fremragende seierrik innsats for Georgia. Ordenen har én klasse og er den nest fremste utmerkelse i Georgia og rangerer etter ærestittelen Nasjonalhelt av Georgia. Ordenen tildeles av Georgias president.

## Insignier
Ordenstegnet for Sankt Georgs seiersorden består av et hvitkantet rødemaljert gullkors med utsvingte armer. Midtmedaljongen er rød med hvit bord og bærer et gullmotiv med Sankt Georg som dreper dragen. Dette er også motivet i Georgias riksvåpen. Korset er lagt på korslagte sverd i gull. Korset er opphengt i et ledd utformet som et kronet våpenskjold innrammet av grener. Skjoldet er hvitt med et rødt kors, georgskorset.

Ordensbåndet er tegnet er hvitt med en rød midtstripe. Fargene hvitt og rødt er hentet fra Georgias flagg.

## Tildeling
Ordenen er tildelt utenlandske statsledere og politikere, samt framstående georgiere. Første tildeling fant sted i 2005 og gikk til USAs president George W. Bush.

## Referanser


## Kilder
*«Georgia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage & Gentry, 2006, s. 1147
*State Awards, Georgias presidentembete
Han Chengdi

**Keiser Cheng av Han** (tradisjonell kinesisk: 漢成帝; forenklet kinesisk: 汉成帝; hanyu pinyin: *Hàn Chéngdì*; 51-7 f.Kr.), født **Liú Ào** (劉驁), tempelnavn **Xiàochéng** (孝成; «Filial og suksessfull»), var den tolvte keiseren av det tidlige kinesiske Han-dynastiet, kjent som det Det vestlige Han-dynasti, fra 33 til 7 f.Kr. Under keiser Chéng fortsatte dynastiets nedgangstid og desintegrasjon, mens Wáng-klanen strammet sitt grep om makten og regjeringsaffærene, som den hadde blitt gitt av den forrige keiseren, Han Yuandi. Korrupsjon og grådige embetsmenn fortsatte å ødelegge for regjeringa, og på grunn av dette ble det flere steder i landet startet opprør. Keiser Chéng døde etter å ha regjert i 26 år, og han ble etterfulgt av sin nevø, som ble keiser Han Aidi.

## Æranavn
**Jìanshĭ* (建始) 32 – 28
**Hépíng* (河平) 28 – 25 
**Yángshùo* (陽朔) 24 – 21 
**Hóngjīa* (鴻嘉) 20 – 17 
**Yŏngshĭ* (永始) 16 – 13 
**Yúanyán* (元延) 12 – 9 
**Sūihé* (綏和) 8 – 7

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
K-type-asteroide

**K-type-asteroide** er heller sjelden asteroider med et moderat rødlig spektrum ved kortere bølgelengder enn 0,75 μm og med en blålig trend ved lengre bølgelengder. De har en lav albedo. Spektrene deres ligner på det til CV- og CO-meteorittene.

Disse asteroidene blir beskrevet som trekkløse S-typer i Tholen-klassifiseringen. K-typen ble lagt frem av J.F. Bell og hans kolleger i 1988 for legemer som har et spesielt grunt absorpsjonstrekk ved 1 μm og som mangler 2 μm-absorpsjonen. Disse ble funnet under studien av Eos-familien. 

Eksempler K-typer er 181 Eucharis, 221 Eos, 402 Chloë og 417 Suevia.
Ranavalona I

**Ranavalona I** (født ca. 1782 – 1790, død 16. august 1861 i Antananarivo, Madagaskar, var dronning av Madagaskar 1. august 1828-16. august 1861; hun var datter av Andriantsalamanjaka og seinere adoptivdatter til kong Andrianampoinimerina. Ranavalona etterfulgte sin ektemann Radama I på tronen, og var seinere gift med Rainiharo, som var landets første regjeringssjef. Hun var fiendtlig innstilt til europeisk kultur, og forbød utøvelse av kristendommen. Ifølge visse kilder skal mellom en tredjedel og halvparten av Madagaskars befolkning ha blitt drept i hennes regjeringstid. Av europeiske historikere har hun fått øknavnen "Madagaskars gale dronning" og "Den kvinnelige Caligula".

## Bakgrunn
Ikke mye er kjent om hennes opprinnelse. Hun ble trolig født mellom 1782 og 1790. Hun var ikke av kongelig slekt, men hennes far fikk greie på et planlagt attentat mot den framtidige kongen Andrianampoinimerina. Takket være at han avslørte planen ble den stoppet og da Andrianampoinimerina ble konge belønnet han informanten ved å adoptere Ranavalona som sin datter. Ranavalona fikk også gifte seg med hans sønn Radama, som etter hvert ble kong Radama I. De fikk ingen barn. Men Ranavalona fikk seinere en sønn, prins Rakoto, som offisielt fikk Radama I som far. Radama hadde vært død mer enn ni måneder før prinsens fødsel og barnets riktige far var eventuelt Ranavalonas elsker Andrianamihaja (som seinere ble henrettet etter at ha hatt et forhold til en annen kvinne).

## Dronning
Da Radama døde barnløs i 1828 var – ifølge landets arverekkefølgelov – den rettmessige tronarvingen Rakatobe, eldste sønnen til Radamas eldste søster. Men Ranavalona hadde alliert seg med religiøse og militære ledere og gjorde seg av med de av Rakatobes tilhengere som ikke aksepterte henne som dronning. Den 1. august 1828 ble hun utropt til dronning av Madagaskar. 

Som dronning sverget hun på å opprettholde den gamle kulturen og troen. Hun avviklet flere av Radamas reformer og avbrøt handelsavtaler med engelske og franske representanter. Andre folkegrupper enn Merina ble utsatt for plyndringer av Ranavalonas tropper. Merinaarmeen ble opprustet og industrien ble utviklet ved hjelp av en fransk skipbrudden, Jean Laborde. 

På 1830-tallet ble kristen undervisning forbudt. Kristne misjonærer forlot øyen eller gikk under jorden og ved flere anledninger ble kristne henrettet.

Motstanden mot Ranavalona fra europeisk hold vokste, og franskmannen Joseph Lambert konspirerte med Jean Laborde og prins Rakoto i et forsøk å avsette Ranavalona. Planen deres mislyktes og europeerne ble sendt til fastlandet (reiseskildreren Ida Pfeiffer var også involvert i hendelsen). Ranavalona fortsatte å regjere Madagaskar til sin død den 16. august 1861. Hun hadde holdt kolonialmaktene utenfor landet som blitt mer og mer isolert under hennes styre. Ranavalona ble etterfulgt etter sin død av sin sønn, prins Rakoto, under navnet Radama II. Landet ble da åpnet opp og franskmennene kom etter hvert til å ta kontroll over landet og avskaffet monarkiet.

## Referanser


## Eksterne lenker
* Ranavalona I, Queen of Madagascar, notablebiographies.com, lest 27. desember 2009
* Rootsweb.com
* Ranavalona I
Jølstad begravelsesbyrå

**Jølstad begravelsesbyrå** er et begravelsesbyrå i Norge etablert i 1956 av Odd Borgar Jølstad. Da begravelsesbyrået ble startet i 1956 var det ett byrå på Grefsen i Oslo.

Frem til 2007 besto virksomheten av kontorer som var heleiet av Jølstad begravelsesbyrå AS. I 2007 ble kjedekonseptet utvidet ved at etablerte eller nystartede byråer utenfor kjeden kunne bli franchisemedlemmer. Etter dette består Jølstad-kjeden av både egeneide og selveide byråer fordelt over hele landet.

## Eksterne lenker
*
M-type-asteroide

**M-type-asteroider** er asteroider av ukjent sammensetning. De er moderat lyse med en albedo på 0,1&ndash;0,2. Noen av de består av nikkel og jern, enten rent eller blandet med mindre mengder av stein. Disse asteroidene er tenkt å være biter av metallkjernene til differensierte asteroider som har blitt delt opp i biter etter kraftige nedslag. Man mener at disse M-type-asteroidene er opphavet til jernmeteorittene.

Andre M-typer har ukjent sammensetning. For eksempel har 22 Kalliope en tetthet som er for lav til å vøre et metallholdig objekt; selv en porøs asteroide av metall ville trengt en porøsitet på 70% for å ha så lav tetthet. Kalliope og 21 Lutetia har trekk i spektrene som hinter til at de har hydrerte mineraler og silikater, lave radaralbedoer som ikke stemmer med en metallholdig overflate, og karakteristika som har mer til felles med C-type-asteroider. En rekke andre M-type-asteroider passer heller ikke inn i kategorien med metallrike asteroider.

16 Psyche er den største M-type-asteroiden og ser ut til å være metallholdig. 21 Lutetia, en avvikende og sannsynligvis et ikke-metallisk legeme, ble den første M-type-asteroiden til å bli fotografert av en romsonde da Rosetta passerte den i 2010. En annen M-type, 216 Kleopatra, ble fotografert ved hjelp av radar av Arecibo-observatoriet i Puerto Rico, og har en form lik et hundebein.

M-typen var en av de tre hovedkategoriene i den første klassifikasjonen, og var opphavlig tenkt å være en klasse for metallholdige asteroider.
Han Aidi

**Keiser Āi av Hàn** (tradisjonell kinesisk: 漢哀帝; forenklet kinesisk: 汉哀帝; hanyu pinyin: *Hàn Āidì*; 27-1 f.Kr.), født **Liú Xīn** (劉欣), tempelnavn **Xiàoāi** (孝哀), var den trettende keiseren av det tidlige kinesiske Han-dynastiet, kjent som det Det vestlige Han-dynasti, fra 7 til 1 f.Kr. Han ble gjort til keiser da han var tjue år gammel, siden han hadde blitt gjort til sin onkel, Han Chengis arving, da Chengdi selv var barnløs.

Folket og embetsmennene hadde først forventninger til den nye keiseren, siden han (så vel som Chengdi) ble regnet for å være intelligent, artikulert og dyktig. Det viste seg derimot at under keiser Āi ble korrupsjonen enda mer utbredt, og folket ble påført høye skatter. I tillegg ble keiser Āi i stor grad kontrollert av sin bestemor, konkubine Fu, som hadde vært hans bestefar Han Yuandis konkubine, som nå, upassende, krevde tittelen storenkekeiserinne, selv om hun aldri før hadde vært keiserinne og derfor ikke egentlig kunne få denne tittelen, og dette førte til den enestående situasjonen i Kinas historie hvor fire kvinner samtidig hadde tittelen enkekeiserinne: keiserinne Wang (Yuandis keiserinne, Chengdis mor), keiserinne Zhao Feiyan (Chengdis keiserinne), Fu og konkubine Ding (Āidìs mor).

Fus kontroll over politikken varte helt fram til hennes død i 2, og på grunn av sjalusien fra konkubine Feng Yuan, en av Chengis andre konkubiner (og dermed en rival) og bestemora til Āidis etterfølger Han Pingdi, ble Feng Yuan beskyldt for hekseri og tvunget til å begå selvmord. I keiser Āis regjeringstid mistet også Wáng-klanen (keiserinne Wangs klan) mye av sin politiske makt, og medlemmer av Fu- og Ding-klanene ble innsatt i deres stillinger, noe som ironisk nok førte til at folket, som opprinnelig ikke likte wángene særlig godt, ønsket at disse fikk tilbake sin makt siden de forbant fratakelsen av makten fra wángene med administrasjonsudugeligheten under keiser Āi. En av Āidìs dårlig mottatte beslutninger var at han fikk myrdet sin statsminister Wang Jia (ikke beslektet med Wáng-klanen nevnt ovenfor) for at Wang Jia hadde kritisert ham, noe som fikk ham til å fremstå tyrannisk. Keiser Āis manglende evner brøt ned folkets bilde av administrasjonen, og kom til å føre til Wang Mangs maktovertagelse kort tid etter Āi døde i 1.

Keiser Āi var også berømt for sin homoseksuelle legning. Tradisjonelle historikere har beskrevet forholdet mellom keiser Āi og Dong Xian som et homoseksuelt kjærlighetsforhold. Under keiser Āi ble Dong Xian øverstkommanderende for hæren, men etter Āidìs død ble han tvunget til å begå selvmord.

## Æranavn
**Jìanpíng* (建平) 6 – 3 
**Yúanshòu* (元壽) 2 – 1

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Otto Bartning

**Otto Bartning** (født 12. april 1883 i Karlsruhe, død 20. februar 1959 i Darmstadt) var en tysk arkitekt og arkitekturteoretiker. Han ble fremfor alt kjent for sine kirkebygg.

Etter artium 1902 begynte han ved Königliche Technische Hochschule i Berlin. 1905 begynte han som arkitekt i Berlin men avsluttet aldri sine studier. Sammen med Walter Gropius utarbeidet han mot slutten av 1918 Bauhauskonseptet. Bartning deltok i å formulere programmet men Gropius gikk siden alene videre med prosjektet.
 
Da Bauhaus flyttet til Dessau var Bartning 1926-1930 direktør ved den nye Bauhochschule i Weimar. Han var likevel fortsatt aktiv i Berlin, blant annet i foreningen Der Ring. Etter den andre verdenskrigen var han med og gjenetablerte Deutscher Werkbund og var president for Bund Deutscher Architekten.

Bartning var en av arkitektene til Grosssiedlung Siemensstadt i Berlin, fra 2008 på UNESCOs liste over verdens kulturarv. Han deltok også i gjenoppbygningen av Hansaviertel i Berlin med Interbauprosjektet og har der fått en gate oppkalt etter seg.

## Referanser

## Eksterne lenker
* 
* archinform.net
Odesa oblast

**Odesa oblast**, eller **Odessa oblast** (ukrainsk: Одеська область), er et fylke (oblast) i Ukraina. Fylkets areal er  km². I 2008 hadde Odesa oblast  innbyggere og administrasjonssenteret ligger i byen Odesa.

Provinsen ligger sør i Ukraina og grenser til Romania i sør, Moldova i vest, Vinnytsia- og Kirovohrad oblast i nord, Mykolajiv oblast i øst og til Svartehavet i sørøst.

## Eksterne lenker
*
Gjev ikkje glans og gull og prakt

**«Gjev ikkje glans og gull og prakt»** er en norsk gjendiktning av julesangen «Julvisa», etter åpningsordene også kjent som «Giv mig ej glans, ej guld, ej prakt», av den finske dikteren Zacharias Topelius fra 1887. Julesalmen ble første gang trykket i bladet *JulQvällen* utgitt av Publicist-klubben. Den inngår i fjerde bind av Topelius' *Samlade skrifter*. Melodien til salmen ble komponert av Jean Sibelius i 1909. Teksten ble oversatt til finsk i 1909: «Ei valtaa, kultaa, loistoa». Sangen er blant de mest populære julesangene i Finland. Den ble oversatt til norsk av Arve Brunvoll i 1995 og  står som nr. 57 i Norsk Salmebok 2013.

## Referanser


## Eksterne lenker
* Topelius vackra julsånger, blant dem *Giv mig ej glans, ej guld, ej prakt* framført av Radions svenska barnkör
Kherson oblast

**Kherson oblast** (ukrainsk: Херсонська область) er et fylke (oblast) i Ukraina. Fylkets areal er 28&nbsp;461 km². I 2005 hadde Kherson oblast 1&nbsp;127&nbsp;563 innbyggere og administrasjonssenteret ligger i byen Kherson.

Provinsen ligger sør i Ukraina og grenser til Den autonome republikken Krim i sør,  Svartehavet i sørvest, Mykolajiv oblast i vest, Dnipropetrovsk oblast i nord, Zaporizjzjia oblast i øst og til Azovhavet i sørøst.

Kherson oblast blir ofte kalt «Ukrainas fruktkurv» på grunn av den omfattende produksjonen av frukt som blir distribuert ut i Ukraina.  

Kherson oblast forbindes med Den autonome republikken Krim med blant annet Europavei 105 over Tsjonarbroen.

## Russlands invasjon i 2022

Under Russlands invasjon av Ukraina 2022 ble det meste av Kherson oblast angrepet og okkupert av russiske styrker.  

I september 2022 hevdet Russland å ha annektert Kherson oblast, etter å ha gjennomført en en grunnlovstridig og omstridt folkeavstemning som ikke ble internasjonalt anerkjent av andre enn Syria og Nord-Korea.    

I løpet av en motoffensiv fra august til midten av november 2022 ble Kherson by og delene av Kherson oblast som ligger nord og vest for Dnipro frigjort.

I juni 2023 ble Kakhovka-demningen sprengt av de russiske styrkene.  Dette førte til omfattende flomskader nedstrøms langs Dnipro.  Humanitære bistandsorganisasjoner ble nektet adgang av de russiske styrkene.  Vannstanden i Kakhovka-bassenget ble senket, noe som førte til store problemer med vanningsanlegg i jordbruket i sørlige deler av Kherson oblast.    

Russiske styrker har fra juli 2024 drevet omfattende, målrettede angrep mot sivilbefolkningen, inkludert ambulansekjøretøyer, ved hjelp av flyvende droner.  Forente Nasjoner har vurdert dette til å utgjøre en forbrytelse mot menneskeheten.

Befolkningen i de russiskokkuperte områdene utsettes for sensur, russifisering, seksualisert vold, tortur, bortføringer og massedrap.

Motstandsbevegelsen i de okkuperte områdene har rapportert posisjonene til de russiske styrkene til Ukraina for å gjøre målrettede, presise angrep mot russiske styrker mulig.  Motstandsbevegelsen har også spredt våpen og gjennomført enkelte egne aksjoner mot okkupasjonsmakten.  

## Demografi
I de første årene etter uavhengigheten ble det fortsatt registrert befolkningsvekst. På slutten av 1990-tallet begynte befolkningen i Kherson oblast å krympe, og trenden fortsetter den dag i dag.

## Referanser


## Eksterne lenker
*
Mykolajiv oblast

**Mykolajiv oblast** (ukrainsk: Миколаївська область) er et fylke (oblast) i Ukraina. Fylkets areal er 24&nbsp;598 km². I 2006 hadde Mykolajiv oblast  innbyggere og administrasjonssenteret ligger i byen Mykolajiv.

Provinsen ligger sør i Ukraina og grenser til Kirovohrad oblast i nord, Dnipropetrovsk oblast i nordøst, Kherson oblast i sørøst og til  Svartehavet i sør. 

## Referanser

 
## Eksterne lenker
*
Å kom nå med lovsang

**«Å kom nå med lovsang»**, opprinnelig latinsk **«Adeste fideles»** og senere engelsk **«O Come, All Ye Faithful»**, er en julesalme som trolig ble skrevet og komponert av den engelske katolikken John Francis Wade på 1700-tallet. Det er også lagt fram teorier om eldre opphav, men Wade er det tidligste navnet som kan knyttes til sangen.

## Historie
 
Den latinske teksten og melodien ble utgitt første gang i Wades samling av sanger kalt *Cantus Diversi* i 1751. Sangen kom også ut i *Evening Offices of the Church* fra 1760 og *An Essay on the Church Plain Chant* av Samuel Webbe fra 1782.

Som katolikk måtte Wade flykte fra Storbritannia etter jakobittopprøret i 1745. Resten av livet bodde han i Frankrike. Den franske abbeden François Borderies diktet i 1882 tre vers til sangen, som ofte er satt inn som nummer tre og fem til sju. Det finnes ytterligere et latinsk vers av en ukjent dikter, men dette blir sjeldent trykt. I Den katolske kirke benyttes hovedsakelig den latinske teksten, mens andre kirkesamfunn har tatt i bruk oversettelser.

Salmen er blant annet fast innhold i *[[Nine Lessons and Carols]]* ved King's College i Cambridge.

## Oversettelser
Salmen ble i 1852 oversatt til engelsk som «O Come, All Ye Faithful» av den katolske presten Frederick Oakeley. Den best kjente norske oversettelsen er «Å, kom nå med lovsang» av Per Lønning. Salmen finnes på svensk som «Dagen är kommen».

## Innspillinger

Salmen er innspilt en rekke ganger, blant annet av artister som Frank Sinatra, Bing Crosby, Nat King Cole, Elvis Presley, Celine Dion, Josh Groban, Twisted Sister, Brian McKnight, Mariah Carey, Christian Bautista, Jim Reeves, Tennessee Ernie Ford, Enya, Take 6 og Joe McElderry.

Ann-Margret spilte inn sangen og ga den ut på albumet *[[Ann-Margret's Christmas Carol Collection]]* i 2004.

Norske kor som Nidarosdomens guttekor, Oslo domkirkes guttekor og Sølvguttene har alle gjort innspillinger av sangen.

## Eksterne lenker
* 
*
* [Adeste fideles (LH382)](http://liturgi.katolsk.no/Adeste_fideles_(LH382)). Noter og latinsk tekst fra nettstedet *katolsk.no*
* Historien bak «Å, kom nå med lovsang», radioinnslag *NRK*.
* Adeste fideles. Ulike språkversjoner og noter fra ChoralWiki (CPDL)
Il est né le divin enfant

**«Il est né le divin enfant»** er en fransk julesang. Melodien er fra 1600-tallet, mens teksten er fra 1875–76.

Melodien ble trykket første gang i 1874 i en samling julesanger fra Lorraine, utgitt av R. Grosjean, organist i katedralen i Saint-Dié-des-Vosges. Den bygger trolig på en jaktsangen «Tête bizarde» fra det 17. århundre. Teksten ble utgitt av G. Legeay 1875–76 i samlingen *Noêls anciens*. Sangteksten er oversatt til en rekke språk, blant annet til engelsk som «He is Born, the Child Divine» og «Born Is Jesus, The Infant King».

## Referanser
Kirovohrad oblast

**Kirovohrad oblast** (ukrainsk: Кіровоградська область) er et fylke (oblast) i Ukraina.  De største byene i regionen er Kropyvnytskyj, Oleksandria, Znamianka og Svitlovodsk

Provinsen ligger i de sentrale delene av Ukraina og grenser til Tsjerkasy oblast i nord, Poltava oblast i nordøst, Dnipropetrovsk oblast i øst, Mykolajiv oblast i sør og til Odessa oblast i sørvest.

## Referanser

 
## Eksterne lenker
*
Khmelnytskyj oblast

**Khmelnytskyj oblast** (ukrainsk: Хмельницька область) er et fylke (oblast) i Ukraina. Fylkets areal er 20&nbsp;645 km². I 2006 hadde Khmelnytskyj oblast 1&nbsp;367&nbsp;892 innbyggere og administrasjonssenteret ligger i byen Khmelnytskyj.

Provinsen ligger vest i Ukraina og grenser til Rivne oblast i nordvest, Zjytomyr oblast i nordøst, Dnipropetrovsk oblast i øst, Tsjernivtsi oblast i sør og til Ternopil oblast i vest. 

## Referanser

 
## Eksterne lenker
*
Zakarpatska oblast

**Zakarpatska oblast** (ukrainsk: Закарпатська область, *Zakarpats'ka oblast’*; «Transkarpatiske fylke») er et fylke (oblast) i Ukraina. Fylkets areal er 12&nbsp;777 km². I 2006 hadde Zakarpatska oblast  innbyggere og administrasjonssenteret ligger i byen Uzjhorod.

Fylket ligger helt vest i Ukraina og grenser til Romania i sør, Ungarn i sørvest, Slovakia i vest, Polen i nordvest, Lviv oblast i nord og til Ivano-Frankivsk oblast i øst.

Zakarpatska oblast tilsvarer omtrentlig den historiske regionen Karpato-Rutenia. Navnet «Zakarpatska» henspiller på at fylket, i motsetning til resten av Ukraina, ligger på den andre siden av fjellene i Karpatene.

## Historie

Frem til første verdenskrig var området en del av Østerrike-Ungarn, og i mellomkrigstiden del av Tsjekkoslovakia. Etter Hitler-Tysklands deling av Tsjekkoslovakia erklærte provinsen seg som selvstendig republikk 15. mars 1939, under det historiske navnet Karpato-Rutenia; men alt samme dag ble den nyfødte republikken invadert av Ungarn. I juli 1945 ble området en del av Sovjet-republikken Ukraina, og ukrainere utgjorde i 2014 81 % av befolkningen. 12 % er ungarere, 3 % er rumenere, 3 % russere, 1 % er roma og 1 % slovakisk. I tillegg er der rutenere eller rusinere, anerkjent som etnisk gruppe i nabolandene Polen, Ungarn og Slovakia, som historiens mest berømte rutener, Andy Warhol, stammet fra. Men i Ukraina har skiftende regjeringer definert dem som en undergruppe av ukrainere, og rutensk som en ukrainsk dialekt. Ifølge folketellingen fra 2001 utgjør rutenere mindre enn 1 % av provinsens befolkning, mens aktivister mener at tallet er minst 150.000, dvs. minst 12 % av befolkningen. I 2008 utropte aktivistene området til «Republikken Sub-Karpatisk Rus», med krav om autonom status som Krim. Like etter Sovjetunionens oppløsning i 1991 stemte 78 % av lokalbefolkningen ja til selvstyre for provinsen, men Kijev ignorerte både folkeavstemningen og republikken.

## Demografi

## Referanser


## Eksterne lenker
*
St. Jakob kirke (Sandomierz)

**St. Jakob kirke** er en kirke ved Staromiejska-gaten i Sandomierz. Den utgjør en del av et dominikansk klosterkompleks. Kirken ble bygd i rund år 1226 av dominikanerordenen. Den har senere fått en barokkstil. 

## Eksterne lenker
* 
* Dominikanerordenen – nettsted
Den dominikanske republikk under Sommer-OL 2012

**Den dominikanske republikk** deltok under Sommer-OL 2012 i London som ble arrangert i perioden 27. juli til 12. august 2012. Trettifem utøvere, femten menn og tjue kvinner deltok i ti sporter. Det var trettende gangen Den dominikanske republikk deltok i et sommer-OL. De kom på førtisjetteplass, men en gull- og en sølvmedalje. Taekwondosutøveren Gabriel Mercedes var landets flaggbærer under åpningsseremonien.   

## Medaljer

## Medaljevinnerne

## Eksterne lenker
* 
* Resultater og profilside  på sports-reference.com
Ecuador under Sommer-OL 2012

**Ecuador** deltok under Sommer-OL 2012 i London som ble arrangert i perioden 27. juli til 12. august 2012. Trettiseks utøvere, tjuetre menn og tretten kvinner deltok i elleve sporter. Det var trettende gangen Ecuador deltok i et sommer-OL, de vant ikke noen medaljer. Padler César de Cesare var landets flaggbærer under åpningsseremonien.   
 

## Medaljer

## Eksterne lenker
* Resultater og profilside  på sports-reference.com
Grenada under Sommer-OL 2012

**Grenada** deltok under Sommer-OL 2012 i London som ble arrangert i perioden 27. juli til 12. august 2012. Ti utøvere, seks menn og fire kvinner deltok i tre sporter, friidrett, svømming og taekwondo. Det var åttende gangen Grenada deltok i et sommer-OL, de kom på en delt femtiendeplass, men en gullmedalje. Friidrettsutøveren Kirani James var landets flaggbærer under åpningsseremonien.      

## Medaljer

## Medaljevinnerne
 

## Eksterne lenker
* Resultater og profilside  på sports-reference.com
Guatemala under Sommer-OL 2012

**Guatemala** deltok under Sommer-OL 2012 i London som ble arrangert i perioden 27. juli til 12. august 2012. Nitten utøvere, tolv menn og sju kvinner deltok i elleve sporter. Det var trettende gangen Guatemala deltok i et sommer-OL, de kom på en delt sekstiniendeplass med en sølvmedalje. Erick Barrondo vant en sølvmedalje i kappgang, det den første olympiske medaljen for Guatemala noensinne. Seileren Juan Ignacio Maegli var landets flaggbærer under åpningsseremonien.   

## Medaljer

## Medaljevinnerne
 
## Eksterne lenker
* OL-resultater på Sports-reference.com
Mexico under Sommer-OL 2012

**Mexico** deltok under Sommer-OL 2012 i London som ble arrangert i perioden 27. juli til 12. august 2012. Ethundrefire utøvere, seksifire menn og trettiåtte kvinner deltok i tjuetre sporter. Det var tjueandre gangen Mexico deltok i et sommer-OL, de kom på trettiniendeplass med en gull-, tre sølv- og tre bronsemedaljer. Taekwondosutøveren María Espinoza var landets flaggbærer under åpningsseremonien.   

## Medaljer

## Medaljevinnerne
 

## Eksterne lenker
* OL-resultater på Sports-reference.com
Saint Lucia under Sommer-OL 2012

**Saint Lucia** deltok under Sommer-OL 2012 i London som ble arrangert i perioden 27. juli til 12. august 2012. Fire utøvere, en mann og tre kvinner deltok i tre sporter, friidrett, seiling og svømming. Det var femte gangen Saint Lucia deltok i et sommer-OL, de vant ikke noen medaljer. Friidrettsutøveren Levern Spencer var landets flaggbærer under åpningsseremonien.   

## Medaljer
Puerto Rico under Sommer-OL 2012

**Puerto Rico** deltok i Sommer-OL 2012 i London som ble arrangert i perioden 27. juli til 12. august 2012. Tjuefem utøvere, nitten menn og seks kvinner deltok i åtte sporter, friidrett, turn, skyting, svømming, bryting, ektløfting og  judo. Det var syttende gangen Puerto Rico deltok i et sommer-OL, de kom på en delt sekstitredjeplass med en sølv- og en bronsemedalje. Friidrettsutøveren Javier Culson var landets flaggbærer under åpningsseremonien.   

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Guyana under Sommer-OL 2012

**Guyana** deltok under Sommer-OL 2012 i London som ble arrangert i perioden 27. juli til 12. august 2012. Seks utøvere, fire menn og to kvinner deltok i tre sporter, friidrett, svømming og judo. Det var sekstende gangen Guyana deltok i et sommer-OL, de fire første gangene (1948-1956) som Britisk Guyana. De vant ikke noen medaljer. Friidrettsutøveren Winston George var landets flaggbærer under åpningsseremonien.   

## Medaljer

## Eksterne lenker
* Resultater og profilside  på sports-reference.com
Jamaica under Sommer-OL 2012

**Jamaica** deltok under Sommer-OL 2012 i London som ble arrangert i perioden 27. juli til 12. august 2012. Femti utøvere, tjuefem menn og tjuefem kvinner deltok i fire sporter, friidrett, hestesport, svømming og taekwondo. Det var sekstende gangen Jamaica deltok i et sommer-OL, de kom på attendeplass med fire gull-, fire sølv- og fire bronsemedaljer, alle tolv medaljene ble vunnet i friidrett. Friidrettsutøveren Usain Bolt var landets flaggbærer under åpningsseremonien.   
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Saint Kitts og Nevis under Sommer-OL 2012

**Saint Kitts og Nevis** deltok under Sommer-OL 2012 i London som ble arrangert i perioden 27. juli til 12. august 2012. Sju utøvere, seks menn og en kvinne deltik i friidrett. Det var femte gangen Saint Kitts og Nevis deltok i et sommer-OL, de vant ikke noen medaljer. Friidrettsutøveren Kim Collins var landets flaggbærer under åpningsseremonien.   

## Medaljer
Venezuela under Sommer-OL 2012

**Venezuela** deltok under Sommer-OL 2012 i London som ble arrangert i perioden 27. juli til 12. august 2012. Sekstini utøvere, førtitre menn og tjueseks kvinner deltok i femten sporter. Det var syttende gangen Venezuela deltok i et sommer-OL, de kom på en delt femtiendeplass med en gullmedalje. Bordtennisspilleren Fabiola Ramos var landets flaggbærer under åpningsseremonien.  

## Medaljer

## Medaljevinnerne

## Eksterne lenker
*  Venezuela at the 2012 London Summer Games  på Sports-reference.com/olympics
B-type-asteroide

**B-type-asteroider** er relativt uvanlige karbonholdige asteroider som passer inn i den bredere C-gruppen. I asteroidepopulasjonen er det mange B-typer i det ytre hovedbeltet og de dominerer Pallas-familien som inkluderer den nest største asteroiden, 2 Pallas. B-type-asteroidene er tenkte å være primitive rester fra det tidlige solsystemet rike på flyktige stoff.

## Karakteristikk
B-typen er generelt lik C-typen, men er forskjellig ved at den ultrafiolette absorpsjonen ved bølgelengder kortere enn 0,5 μm er liten eller ikke tilstedeværende; og spekteret er mer blålig enn rødt. Albedoen er også ofte høyere enn den til generelt veldig mørke C-typen. Spektroskopi av B-typer foreslår at overflaten til disse asteroidene består av anhydrerte silikater, hydrerte leiremineraler, organiske polymerer, magnetitt og sulfider. Det nærmeste man kommer B-type-asteroider er karbonkondrittmeteoritter som forsiktig har blitt varmet opp i laboratoriet.
De amerikanske Jomfruøyer under Sommer-OL 2012

**De amerikanske Jomfruøyer** deltok i Sommer-OL 2012 i London som ble arrangert i perioden 27. juli til 12. august 2012. Sju utøvere, fire menn og tre kvinner deltok i tre sporter, friidrett, svømming og seiling. Det var ellevte gangen De amerikanske Jomfruøyer deltok i et sommer-OL, de vant ingen medaljer. Friidrettsutøveren Tabarie Henry var landets flaggbærer under åpningsseremonien.   

## Medaljer

## Eksterne lenker
* OL-resultater på Sports-reference.com
P-type-asteroide

**P-type-asteroidar** har lav albedo og et rødlig spektrum uten spesielle trekk. Det er foreslått at de har en sammensetning av organisk-rike  silikat, karbon og anhydrerte (vannløse) silikat, kanskje også med vannis i det indre. P-type-asteroider finnes i det ytre av asteroidebeltet og utover.
Rebekka Hammering Bang

**Rebekka Hammering Bang** (født 23. februar 1902 i Tromsø, død 23. oktober 1959) var en norsk klassisk filolog, bibliotekar og oversetter.

Rebekka Hammering Bang utga *Norge og den polske frihetskamp* (1937) og en bibliografi over *Antikken i Norge 1814–1950* (1952). Hun oversatte *[[Benjamin Franklin]]s liv* (1948), Marcus Aurelius' *Til meg selv* (1957), og (sammen med Henning Mørland) Plutark.

Hun var datter av telefonformann Andreas Johan Hanssen (1870–1911) og Karolina Hulthin (1873–). I 1937 giftet Rebekka seg med lektoren Johan Carl Keyser Bang (1904–63) av Bang (slekt).  

Av utdannelse var hun cand.philol. 1932 i diverse språk og tilbrakte 1933 ved Universitetet i Lund.  Før dette hadde hun jobbet som kontordame fra 1917 til 1919, fra 1919 til 1924 ved Skattefogden i Tromsø. Så var hun guvernante i Sogn fra 1926 til 1927 og i Warszawa frem til 1929, da hun fikk jobb ved Universitetsbiblioteket i Oslo, en stilling hun holdt på i lenge. Samtidig var hun fra 1933 til 1942 timelærer i tysk og gresk ved Kristelig Gymnasium, og foreleste i antikk litteraturhistorie og bibliografi ved Statens bibliotekskole som hadde startet i 1940.

## Referanser


## Eksterne lenker
Herman Jæger

**Herman Jæger** (født 4. januar 1886, død 23. juni 1938) var en norsk litteraturhistoriker.

Herman Jæger var sønn av litteraturhistorikeren Henrik Jæger. I 1917 tok han doktorgraden med en avhandling om Hippolyte Taine. Han var dosent ved universitetet i Oslo fra 1921 og utga Henrik Wergelands *Samlede skrifter* sammen med Didrik Arup Seip.

## Referanser


## Eksterne lenker
Uruguay under Sommer-OL 2012

**Uruguay** deltok under Sommer-OL 2012 i London som ble arrangert i perioden 27. juli til 12. august 2012. Tjueni utøvere, tjueseks menn og tre kvinner deltok i åtte sporter, friidrett, fotball, skyting, svømming, seiling, roing, judo og sykling. Det var tjuende gangen Uruguay deltok i et sommer-OL, de vant ikke noen medaljer. Roeren Rodolfo Collazo var landets flaggbærer under åpningsseremonien.   

## Medaljer
F-type-asteroide

**F-type-asteroide** er en heller sjelden gruppe av karbonholdige asteroider som passer inn i den bredere C-gruppen.

F-typen er stort sett lignende på B-typen, men mangler vannabsorpsjonstrekkene nær 3 μm som hinter til hydrerte mineraler, og er forskjellig i den lavere delen av det ultrafiolette spektrumet, bølgelengder under 0,4 μm.

F-typen og B-typen er ikke forskjellige under kriteriene brukte i SMASS-klassifiseringen, så her er de i samme gruppe under B-typen.
Władysław Neuman

**Władysław Neuman** (født 1893 i Łódź, død 31. januar 1945 i New York) var en polsk diplomat. Han var Polens minister til Norge fra 1931 til 1940.

Som ung mann sluttet Neuman seg til Józef Piłsudskis parti. Han oppholdt seg under 1. verdenskrig i Sveits, hvor han var sekretær i hovednasjonalkomiteen i Rapperswil. Etter Polens uavhengighet kom han inn i det nye polske diplomatkorpset. Fra 1931 til 1940 var han Polens minister i Norge. Etter den tyske invasjonen av Norge i 1940 fulgte han kong Haakon VII til London, hvor han fortsatte å være den polske eksilregjeringens sendemann hos den norske eksilregjeringen inntil 1942. Da ble han sendt til Mexico. Han skulle overta en ny stilling i New York da han døde i 1945.

I 1938 ble Neuman utnevnt til storkors av St. Olavs Orden.

## Referanser


## Eksterne lenker
* Tadeusz Wojciech Lange: «Ekstraordinær sendemann» (2004)
Afghanistan under Sommer-OL 2012

**[[Afghanistan]]** deltok i Sommer-OL 2012 i London som ble arrangert i perioden 27. juli til 12. august 2012. Seks utøvere, fem menn og en kvinne deltok i fire sporter, friidrett, taekwondo, judo og boksing. Det var trettende gangen Afghanistan deltok i et sommer-OL, de kom på delt syttiniendeplass med en bronsemedalje. Taekwondoutøveren Nesar Ahmad Bahave var landets flaggbærer under åpningsseremonien. Utøverne Rohullah Nikpai og Nesar Ahmad Bahave kvalifiserte seg til taekwondo. Rohullah Nikpai vant Afghanistans første olympiske medalje noensinne, bronse i taekwondo under Sommer-OL 2008, og vant også bronse under verdensmesterskapet i taekwondo i 2011, og ble regnet som en medaljekandidat. 

## Medaljer

## Medaljevinnerne

## Friidrett

Afghanistan hadde to utøvere som deltok i friidrett under Sommer-OL 2012.

;Menn

;Kvinner

## Boksing

;Herrer

## Judo

Afghanistan fikk 1 invitasjon.

## Taekwondo

## Referanser

## Eksterne lenker
* Sports-reference
Bahrain under Sommer-OL 2012

**Bahrain** deltok under Sommer-OL 2012 i London som ble arrangert i perioden 27. juli til 12. august 2012. 
Tolv utøvere, åtte menn og fire kvinner deltok i tre sporter, friidrett, svømming og skyting. Det var åttende gangen Bahrain deltok i et sommer-OL, de kom på delt syttiniendeplass med en bronsemedalje. Maryam Yusuf Jamal fikk bronse på 1500 meter, det var historiens første OL-medalje til Bahrain. Skytteren Azza Al Qasmi var landets flaggbærer under åpningsseremonien.   

## Medaljer

   
## Medaljevinnerne
  
## Eksterne lenker
* OL-resultater på Sports-reference.com
Hongkong under Sommer-OL 2012

**Hongkong** deltok under Sommer-OL 2012 i London som ble arrangert i perioden 27. juli til 12. august 2012. Førtito utøvere, tjueto menn og tjue kvinner deltok i tretten sporter. Det var femtende gangen Hongkong deltok i et sommer-OL, de kom på delt syttiniendeplass med en bronsemedalje. Syklisten Lee Wai Sze var landets flaggbærer under åpningsseremonien.   
    
## Medaljer

## Medaljevinnerne

## Friidrett

For Hongkong er et lag kvalifisert på mennenes 4x100 m stafett, og en kvinnelig sprinter.

;Menn

;Kvinner

## Eksterne lenker
* Resultater og profilside  på sports-reference.com
Aragatsotn

**Aragatsotn** (armensk: Արագածոտնի մարզ; IPA: ɑɾɑɡɑˈt͡sɔtən ) er en av Armenias ti provinser. Provinsens areal er 2&nbsp;753 km². I 2002 hadde Aragatsotn 132&nbsp;925 innbyggere. Administrasjonssenteret ligger i byen Asjtarak. Den ligger i den vestlige delen av Armenia.

Provinsen ligger vest i Armenia og grenser til Tyrkia i vest og til provinsene Sjirak i nord, Lori i nordøst, Kotajk i øst og til Armavir i sør.

Armenias høyeste fjell, Aragats, som er 4&nbsp;090 moh, ligger i provinsen.

## Etymologi
Navnet *Aragatsotn* betyr bokstavelig talt «foten av Aragats». Navnet på dagens provins kommer fra navnet på den historiske kantonen i den historiske provinsen Ayrarat i Kongedømmet Armenia.

## Geografi

Aragatsotn ligger i den nordvestlige delen av Armenia og dekker et område på 2756&nbsp;km² (9,3&nbsp;% av totalarealet i Armenia). Det grenser til Sjirak i nord, Lori i nordøst, Kotajk i øst, Armavir i sør og Jerevan i sørvest. Akhurjan i vest definierer grensen mellom Aragatsotn og Tyrkia.

Historisk sett dekker dagens provins deler av de gamle kantonene *Aragatsotn*, *Nig* og *Shirak* i Ayrarat-provinsen i kongedømmet Armenia.

De nordlige delene av provinsen er dominert av Aragats-fjellkjeden. De sørlige delene av provinsen har deler av Araratsletten.

Aragats er det høyeste fjellet i Aragatsotn og Armenia.

## Referanser


## Eksterne lenker
*
D-type-asteroide

**D-type-asteroidar** har en svært lav albedo og et rødlig elektromagnetisk spektrum uten noen særlig trekk. Det er foreslått at de er sammensatt av organisk-rike silikat, karbon og anhydrerte silikat. Kanskje har de vannis i det indre. D-type-asteroider finneer man i det ytre av asteroidebeltet og utenfor. 152 Atala, 588 Achilles, 624 Hektor og 944 Hidalgo er eksempel på D-typen. Mange av Jupiters trojanere har D-type trekk, og noen av Jupiters minste måner.

I 1992 presenterte Larry A. Lebofsky med kolleger en artikkel om at de hadde oppdaget et spektraltrekk ved 3 µm i en D-type hovedbelteasteroide. Dette trekket indikerer kanskje at det er vann til stede på asteroideoverflaten.

## Eksterne lenker
* Litt om klassifisering hos Washington State University